O‘zbekistonda yanvar oyida eng ko‘p nikoh qaysi viloyatda qayd etilgani ma’lum qilindi

Davlat statistika qo‘mitasi 2022-yil yanvar oyi bo‘yicha O‘zbekitonda qayd etilgan nikohlar haqida ma’lumot berdi.
Ta’kidlanishicha, yanvar oyida respublika bo‘yicha 20 ming 428 ta nikoh holati qayd etilgan. Bu o‘tgan yilning yanvar oyiga nisbatan 725 taga ko‘p.
Eng ko‘p nikoh Qashqadaryo viloyatida qayd etilgan. Hududlar kesimida quyidagicha:
Davlat statistika qo‘mitasi 2021-yilda turli yosh toifasiga ko‘ra nikoh qurganlar sonini ma’lum qilgandi. Unga ko‘ra, 20 yoshdan kichik 3,3 ming yigit oila qurgan.
Eslatib o‘tamiz, O‘zbekistonda 2022-yil 1-yanvar holatiga ko‘ra, doimiy aholi soni 35 271,3 ming kishini tashkil etib, 2021-yil 1-yanvarga nisbatan 712,4 ming kishiga yoki 2,1 foizga ko‘paygan. 2021-yilda O‘zbekiston bo‘yicha 305 082 ta nikoh, 39 227 ta nikohdan ajralish holatlari qayd etilgan.
Avvalroq O‘zbekistonning qaysi viloyatida doimiy aholi soni eng ko‘pligi ma’lum qilingani, 2021-yilning dastlabki 11 oyida 276,9 mingta nikoh tuzilgani, 2021-yil 1-dekabr holatiga ko‘ra, O‘zbekistonda yil boshidan buyon 832,4 ming nafar tug‘ilish holati qayd etilgani to‘g‘risida xabar berilgandi. Bundan tashqari, qo‘mita doimiy aholining yosh tarkibi bo‘yicha taqsimlanishi haqida ma’lumot bergandi. Keltirilgan ma’lumotga ko‘ra, O‘zbekiston aholisi sonida 0-4 yoshlilar eng ko‘p, 85 va undan kattalar esa ozchilikni tashkil etadi.